ming030890/wiki-yue-high-quality huggingface dataset:
彼得·沙尼

彼得·沙尼（粵拼：pei2 dak1 saa1 nei6；英文：Peter Sharne；1956年3月22號—）係退役嘅澳洲國家足球隊國腳，新南威爾士州悉尼人，司職翼鋒。

生平
1977～1988年多數效力馬可尼球會。佢喺澳洲全國聯賽踢咗夾埋186場比賽。
1980年代初又俾球會外借到香港甲組嘅東方足球隊踢咗兩季。由於佢速度快射術好，喺香港甲組足球聯賽踢波期間，畀香港波迷改咗個花名做「子彈沙尼」。
1981年10月16號，沙尼喺港甲處子登場，喺東方對愉園嘅比賽中，幫東方以三比一打敗愉園，重入咗一球嗰陣時嘅東方教練黃興桂對外擾表現大感滿意。
喺1981-82球季，沙尼喺港甲射入十五球，得銀靴獎，僅次於射入十七球嘅精工球員史唐。
1982年，香港足總派出起用5位外援組成港聯隊而出戰省港盃，最終擊敗廣東隊奪標。嗰時沙尼係5個外援球員之一。1985年佢返到澳洲嘅馬干尼球會，踢到1988年退役為止。
佢曾經係澳洲國家隊國腳。第一次代表國家隊比賽係1977年8月喺墨爾本舉行嘅「澳洲對伊朗」嘅世界盃外圍賽中，以後備身份換入；之後佢分別喺1978年同1982年嘅世界盃外圍賽中代表澳洲出賽。佢一共40次代表澳洲出賽，其中23場賽事屬國際A級賽事，總共喺國際賽中為澳洲射入10球。

借用風波
根據香港報章嘅報導，沙尼喺1983年秋天返回澳洲後，發生咗一段借用費風波。東方足球隊喺1983年10月向傳媒講，原本借用沙尼畀澳洲馬可尼球會只係借用到九月底，但十月澳方仍然派佢上陣，而且未畀三千澳幣借用費。東方足球隊話，沙尼係佢哋以三十萬元向馬可尼球會收購，所以沙尼嗰時仍屬東方。之後，東方透過香港足總，要求將事件交到國際足協做仲裁。
國際足協喺1984年初發出通知，要求沙尼當時效力嘅利查特球會向東方足球隊邀付三千元澳幣。 一月底，嗰時嘅東方主席林建名向傳媒講，沙尼打長途電話向佢哀求減低轉會費，指澳洲球會唔願畀錢，佢自己願意自掏荷包，但係佢只能夠攞得出一萬五千澳紙，而且佢就快結婚，希望東方遷就，放佢一馬；但林建名話佢出咗五萬澳元收購沙尼，最少也要收番三萬。
到咗二月中，東方透過足總，正式向利查達球會追討。最終，雙方喺三月初達成協議。東方書面知會足總，指澳方願意用一萬五千澳幣價錢，向東方收購沙尼，而希望東方能盡早應承簽發一張為時七日嘅臨時轉會紙，令沙尼可以喺三月四日代表球會出賽。澳方願意喺兩星期內，先畀一萬澳幣，餘數則分四個月清付。至於臨時轉會紙嘅有效日期，就寫係由三月三日至九日。
彼得·蓋德

彼得·蓋德（Peter Gade，1976年12月14號—）係丹麥一位羽毛球員同羽毛球教練。
彼得·蓋布瑞爾

彼得·蓋布瑞爾係一個英國音樂家、歌手、作曲家、電影評分作曲家、人聲藝術家、詩人、鼓手。
彼得·杜拉卡

彼得·杜拉卡（Peter Drucker，1909年11月19號—2005年11月11號）係喺奧地利出世嘅美國知名管理學者。
成奎安

成奎安（Shing Fui-On，1955年2月1號—2009年8月27號），綽號「大傻」，係香港一位電影演員。

生平
成奎安早喺13歲輟學，做過打手。佢喺1978年被李修賢發掘，開始喺電影演出。由於身形高大外形較兇狠，成奎安喺電影裏面多數飾演江湖大佬一類嘅惡人角色，因而有「大傻」嘅稱呼。一般佢多數以配角嘅身份亮相，以主角身份擔正嘅唔多。喺1996年無綫電視劇《900重案追兇》係成奎安少數領銜主演嘅作品。
成奎安係西貢南圍村代表，曾經參加香港區議會競選，但最終輸咗。晚年被診斷患鼻咽癌，接受過化療同電療；2009年8月27號夜晚11時45分，因為第四期鼻咽癌擴散，響浸會醫院逝世，享年54歲。
成始璄

成始璄，係大韓民國嘅一個男藝人同埋歌手。
成宥利

成宥利，係大韓民國嘅一個女藝人同埋歌手。
成展權

成展權（Derrick Shing Chin Kuen，1988年11月7號—），係香港息影男童星，佢個妹成珈瑩都係前童星，佢曾經加入無綫電視，做到2007年走人。佢而家係一名商人。
成報

《成報》，係份香港中文綜合性報章，創辦人之首係何文法。《成報》曾經係香港最暢銷嘅三大報章之一，但自從1995年蘋果日報創刊，掀起香港報業大戰，報章銷量走下坡，易過幾次手，屢次陷入財務危機。
自從成立，《成報》立場長期維持温和親中共。
由2016年8月開始，變成對中共唔同派别分别極為支持或者大力反對，而有好多次，佢用頭版「漢江泄」評論文章係咁指摘梁振英傍中聯辦，稱梁係「港獨之父」，成為反梁陣營嘅橋頭堡。
2017年，隨住林鄭月娥上台，成報嘅反梁路線逐漸消失，不過，就開始形成咗反林鄭路線。
家陣，《成報》已經成為激進反中共傳媒。
成家宏

成家宏（Karan Cholia）係印度裔香港電影男演員，頭一套作品係2021年電影《我的印度男友》做男主角。

簡歷
成家宏喺香港土生土長，自細讀將軍澳嘅主流學校，所以識流利廣東話。
成實宗

成實宗係漢傳佛教十宗其中一個宗派，屬小乘佛教宗派，根本經典係《成實論》。
成就

悉地，佛教意思指成就嘅名詞，分為大、中、細三種共同成就。
成就 (電子遊戲)，電子遊戲裏面嘅特殊遊戲目標。
成就 (東漢)：東漢末年涼州刺史。
常態分班

常態分班係一間學校喺新生啱啱入學嗰陣，用隨機嘅方式將學生分配到唔同班級入面。唔用佢哋嘅成績、智力測驗等等嘅差異分班。喺其他年級亦都唔會因為類似嘅差異而重新分班。另一種編班方式係能力分班，亦即係依照成績、智力測驗等等嘅差異進行分班。
以台灣做例子，自從台灣政府喺1968年推行九年國民義務教育開始，國民小學大部份都選擇用常態分班，而國民中學因為有升學考試嘅壓力，雖然法令規定要用常態分班，但係實質上有啲學校可能用能力分班，老師、教育學者同家長對呢個分法亦都有好多嘅意見。推動常態分班亦都成為咗1990年代開始，台灣教育改革嘅其中一個議題。
常平

常平係中國廣東東莞一鎮，面積108平方公里，人口7萬。
常微分方程

常微分方程（ordinary differential equation，ODE）係指一條包含一個或者多個有一個自變數嘅函數嘅微分方程。相對於偏微分方程。
常德桃花源機場

常德桃花源機場（粵音：soeng4 dak1 tou4 faa1 jyun4 gei1 coeng4）係喺中國湖南嘅一個機場，喺1964年嗰陣起好兼且開放畀人用嚟搭飛機。
常思思

常思思（粵拼：soeng4 si1 si1；1987年5月6號—），係中國大陸女歌手。佢喺中國音樂學院畢業。

簡歷
1987年，常思思喺山東濟南出世。2003年，佢開始跟金鐵霖同劉暢學音樂。2007年，佢加入中國人民解放軍海政文工團，之後喺2012年退伍。2014年轉型做流行歌手。
常悅道

常悅道（英文：Sheung Yuet Road），係香港九龍九龍灣嘅一條馬路，由偉業街開始，去到宏光道。周邊建築物有企業廣場一期、國際交易中心、英皇國際廣場、德福花園等。
常悅道南面有一塊政府官地，曾經係建造業訓練局露天工場，2012年同香港發展局合作發展，以2.4億港元興建零碳建築，叫做“零碳天地”。
新曲+精選

新曲+精選，又叫新曲加精選，係唱碟類型，將嗰期推出嘅新歌連同之前出過嘅一啲熱門舊歌放落同一隻碟度，有啲會直接用「新曲+精選」命名，亦有啲會改過個名。

叫「新曲+精選」嘅唱碟
呢個表唔完整，歡迎加料。
新曲+精選 (周慧敏)
真愛新曲+精選
新時代電視

新時代電視（Fairchild TV）係加拿大嘅粵語電視台，由加拿大新時代集團喺1993年開台，另外香港電視廣播有限公司亦揸住佢兩成股權。佢總部喺卑詩省列治文，另外喺安大略列治文山有第二個製作中心。
新時代奮鬥者

《新時代奮鬥者》（英文：Dreams Come True）係港台電視製作嘅真人騷選秀節目，由2022年7月3號到8月21號喺港台電視31首播，播映時間係逢禮拜日19:30—20:00，由李志剛主持。節目招募咗廿五位後生仔女，提供演藝訓練。
新時代廣場

新時代廣場（英文：Yoho Town）係香港私人住宅屋苑，喺新界元朗元龍街8號，2004年起好，有8座高32-47層嘅住宅大樓，總共2200個單位。
新晃

新晃係中國湖南懷化一個侗族自治縣，總面積1511平方公里，人口25.8萬。
新春辦年貨

《新春辦年貨》（英文：CNY Shopping List）係香港無綫電視嘅賀年資訊節目，由薛家燕、黃山怡、王梓軒、姜麗文、吳業坤做主持（臺灣特派主持：梁凱晴、張安特、鄭書孟），喺2018年1月22號到2月2號香港時間逢禮拜一到五22:30到23:00喺翡翠台播。節目主持會介紹辦年貨同賀年菜嘅資訊。
新晚報

《新晚報》係香港一份執咗笠嘅中文報紙。

史
新晚報1950年10月5號創刊，係一份立場親中共嘅晚報。早年新晚報嘅副刊因為連載金庸同埋梁羽生嘅武俠小說而大受歡迎。
由於香港晚報市場萎縮，到1990年代只剩返《星島晚報》同埋《新晚報》兩份，《星島晚報》喺1996年12月18號停刊後，《新晚報》成為香港唯一一份綜合性晚報，但係到咗1997年7月27號《新晚報》都停刊，令到綜合性晚報一度喺香港消失。直到2012年《蘋果日報》屬下嘅《爽報》出版晚版為止。
打比郡

打比郡（Derbyshire），又名多庇郡，地處英倫東部。郡府Matlock。
打波地

打波地（英文Cricket Ground），香港舊日一地，喺中環，今日遮打花園個位。西便臬署，今終審法院大樓。南便皇后大道，過馬路為操兵地，今日長江中心。北便未填海時，有英軍總船椗泊，填海後有新公司，即今日叫香港會所。
塊地原本係香港木球會個場，一八五一年所立，為打木球而設，主要草地，東北角有臨時亭，後起永久，畀打波者休息用。佢四面都有曲欄，草地時時修短。
一八九〇年填海，干諾公爵所立石碑。
一八九〇年四月二號，英國干諾公爵打波地立碑，中環填海奠基。碑在西北角。一九〇〇年代，西南角起多個亭。一九二三年，建兩層高會所。一九三六年，打波地兼做草地滾球。
一九四一年香港淪陷，打波地停開，日軍用來做弔陣亡者場地。
一九五〇年代，又做埋擊球。一九七五年起地下鐵路，香港木球會搬去黃坭涌峽，打波地變建築地盤。一九七八年，改成遮打花園。
打水灣

打水灣（Ta Shui Wan）係香港一海灣，喺大嶼山陰澳，對出填海嘅地方改名做欣澳（Sunny Bay），嗰度嘅港鐵站亦都改名做欣澳站。
維基同享有多媒體嘅嘢：Ta Shui Wan
打比道

打比道（英文：Derby Road），係香港九龍九龍仔嘅一條馬路，由志士達道開始，去到蘭開夏道。街名係嚟自英國打比。
打比郡足球會

打比郡足球會（英文：Derby County Football Club）係英倫打比嘅職業足球隊，1884年成立，踢緊英格蘭冠軍足球聯賽。
打火草

打火草（粵拼：daa2 fo2 cou2；學名：Asteraceae nepalensis），又嗌尼泊爾香青，係菊科香青屬嘅水生草本植物。喺海拔2400～4500m嘅山地草皮、樹林邊、溝邊同岩石上先至搵到。喺中國大陸，呢種植物淨喺陝西、甘肅、雲南、四川，及西藏等地先至有。
樖嘢喺每年6～9月開花，亦可以藥用。
打開你雪櫃

《打開你雪櫃》（英文：Show Me Your Fridge）係香港電視娛樂製作嘅飲食訪談節目，由谷祖琳主持，2022年3月7號到3月25號逢禮拜一到五23:00-23:30喺ViuTV播出。節目會走訪唔同屋企睇下佢哋嘅雪櫃，又會示範用雪櫃入面嘅食材煮啲特色嘢。
打開蚊帳

《打開蚊帳》係一首兒歌，調寄法文歌《Frère Jacques》，即係《Jacques 修士》噉解。

歌詞
打開蚊帳、打開蚊帳
有隻蚊、有隻蚊
快啲攞把扇嚟、快啲攞把扇嚟
撥走佢、撥走佢
最後一句亦都有唱 ｢撥咗佢、撥咗佢｣。
打錢

打錢（gold farming）指透過係噉打機、賺遊戲內嘅貨幣賺錢嘅行為。舉個例說明，有隻 MMORPG，玩家可以透過打低遊戲內嘅怪獸賺遊戲內嘅錢，再喺隻遊戲入面買道具，但要係噉打怪獸係好重複性好悶嘅，於是就有人係噉打怪獸，賺遊戲內嘅錢，再透過將戶口賣俾第啲玩家等嘅方法賺現實世界嘅錢。喺發展中國家當中，有人的確可以用專業打錢嚟搵食。
打鐵岃

打鐵岃，香港一地，亦係一村。喺大埔南便碗窰谷地之上，碗窰路山上盡頭，行政上歸大埔區。佢喺元墩下嘅東便。大埔墟有專綫小巴直到村口。
碗窰路盡駁村路，可以繞到村後，有賴氏宗祠，再上山徑，有觀音宮。
打鐵岃雖則唔係大村，但屋宇都唔少。
䘙奕信徑第七段雖然唔入村，但會經村前便段碗窰路。第七段由鉛礦坳落山，行有條梯徑，落到碗窰路。沿路落到山腰，就見第八段。

文
英文寫做Ta Tit Yan。
打鐵岃亦異寫打鐵屻，舊時電腦無岃字，用屻字代替。
22°25′27″N 114°09′44″E﻿ / ﻿22.42404°N 114.1622°E﻿ / 22.42404; 114.1622
打開天空

打開天空係香港寶麗金唱片同旗下正東唱片喺1995年為旗下四名新人，包括陳曉東、陳慧琳、邱穎欣同埋陳建穎推出嘅一隻合輯。呢隻碟最出名嘅係同名主打歌《打開天空》，呢首歌係1995年其中一首得到萬寶路香煙贊助嘅Marlboro Red Hot Hits（當年另一首係寶麗金唱片群星合唱嘅《為全世界歌唱》)，去到好多年之後都仲有一啲樂迷同埋傳媒提起，亦有喺陳慧琳同陳曉東嘅一啲精選碟入面再收錄過。
打鐵佬

打鐵佬，又叫鐵匠，係一種職業，用金工技術將熟鐵同埋鋼鍛造成唔同產品。
打開

《打開》係由米果填詞，黃霄雲作曲同演唱嘅一隻單曲。喺2018年5月7號發行。

簡介
呢隻歌係講緊黃霄雲自己嘅成長，《打開》代表打開悲傷、打開沉默、打開心扉、打開自己嘅天性。隻歌講咗黃霄雲喺藝考面對嘅高低起伏，佢依家追佢嘅音樂夢，最終贏咗自己。呢隻歌揀喺高考倒數1個月發行係因為佢想多謝一路支持佢嘅人。
佢喺《歌手·當打之年》第四期唱咗呢隻歌，並攞到嗰集觀眾票選第七名。
打關斗

打關斗，亦寫做打筋斗，係種健身運動，做嘅時候先傾前，然後個身向前轉一個圈再企起身；或者先跳起，跟住凌空反轉一圈再落地。跳水運動亦會做呢個動作。
思齊二世

思齊二世（Sergius II，又譯色爾爵二世，—847年1月24號）係羅馬天主教第102任教宗，844年到847年在位。
怡南路

怡南路係香港南區一條車路，喺香港島鴨脷洲海怡半島中心。佢環繞海怡廣場、海怡東商場同埋海怡寶血小學，俾海怡路包圍。

史
怡南路嘅前身係香港電燈鴨脷洲發電廠嘅一部份，但係自從發電廠搬咗去南丫島，塊空地成為私人屋苑（海怡半島）之後成為一條街道，約莫響1992年通車。

名
怡南路屬於海怡半島嘅其中一條私家路（另一條係海怡路），亦係港島區少數用「路」做尾嘅路名。
怡和午炮

怡和午炮（The Jardine Noonday Gun）喺香港銅鑼灣避風塘嘅岸邊，屬於怡和洋行所有嘅一座炮台，係每日中午12點鳴放禮炮，所以叫怡和午炮，鳴炮前會搖8響鐘，起源自東角年代嘅怡和總寫字樓同倉庫，表示上晝工作時段結束。除咗每日鳴放嘅午炮外，每年除夕最後一分鐘重有加放炮，叫做「子夜鳴炮」迎接新年。呢個係香港其中一個特色旅遊景點，而家只要捐某個金額畀「思健」（MINDSET），就可以安排鳴放禮炮，自1989年開始，已經籌得超過500萬港元善款。

典故
怡和公司1841年喺香港成立，怡和洋行由香港政府買入銅鑼灣岸邊土地，興建渣甸貨倉，設有運貨碼頭，用嚟起卸貨船上貨物。為咗對付海盜，怡和洋行就喺嗰處設一座炮台。而每當公司自己嘅船出入碼頭，都會放禮炮。1850年代有一日，怡和洋行總經理羅拔渣甸爵士啱啱由英國返香港，員工就為佢放咗廿一響禮炮。就噉，英軍不滿，認為怡和洋行只係商行，冇權放禮炮。由於當時嘅海事禮節規定：只得英國皇室人員或皇家高級海軍先有鳴炮致敬嘅殊榮。怡和洋行為表示歉意，就負責喺每日中午十二點正放禮炮報時，作為自我懲罰。當時嘅禮炮長三尺，炮聲大到維多利亞港兩岸都聽到。1941年，日軍佔香港，將大炮拎走，至今下落不明。1945年香港重光之後，英國海軍送一座六磅型大炮畀怡和，令怡和午炮嘅傳統可以延續。1947年7月1號，怡和午炮恢復正常運作，一直至今。

花絮
自1989年起，怡和集團支持香港公益金籌款活動，任何人士捐贈超過三萬三千元畀公益金，就會獲邀主持鳴炮儀式，亦可保留刻上佢個名嘅複製炮殼做紀念。另外，由於香港警察樂隊支持呢個公益活動，如日子許可會派出一個風笛手助興，但係佢嘅交通費就由捐款人負責。

交通
搭港鐵去到銅鑼灣站D1出口（或者搭其他交通工具到銅鑼灣），然後行到去告士打道怡東酒店嘅地下停車場入口，沿住樓梯向下行，去到停車場轉右就見到行人隧道，之後就去到炮台。
怡和大廈

怡和大廈，曾經叫康樂大廈，係香港最早嘅摩天大樓，高178.5米，有52層，1973年起好，最高樓地位直到1980年俾合和中心取代。大廈響中環康樂廣場1號。佢最特別就係個窗係圓形。
頂層係怡和洋行總部辦公室，其他租客包括巴斯夫同勞力士。
維基同享有多媒體嘅嘢：Jardine House
思齊四世

思齊四世（Sergius IV，又譯色爾爵四世，970年—1012年5月12號）係羅馬天主教第142任教宗，1009年到1012年在位。
怡和洋行

怡和洋行（LSE：JARB，LSE：JARJ，LSE：JAR，SGX：J36，Template:BSX，港交所前編號：15）嚮香港係一家洋行同房地產跨國企業，以前叫做渣甸洋行（Jardine Matheson），1832年7月1號成立。香港開埠1840年代第一次公開拍賣地皮，怡和投得銅鑼灣一帶土地發展。嚮1997年前，怡和洋行嘅上市地位搬咗去新加坡，歷史上叫做「怡和遷冊」。
香港地方有幾條街係佢改名：
怡和街
渣甸坊
渣甸街
勿地臣街
波斯富街
伊榮街
景隆街
百德新街
糖街
東角道
上環畢街
怡和行

怡和行（行讀巷，粵拼：ji4 wo4 hong4*2；英文：Ewo Cohong ／ Creek Factory；1784年—1856年），初頭亦叫元順行（jyun4 seon6 hong4*2），係喺清朝「一口通商」政策同英國東印度公司支持底下成立嘅一個行號，亦係廣州十三行之一，由福建安海嘅伍氏家族掌管。主要做中西貿易，出口絲織品、茶葉同瓷器。行商商號浩官，清朝中後期一度成為十三行嘅公行總商。
掃描線彩現

掃描線彩現（scanline rendering）係最常用嘅彩現演算法之一。是但搵一幅電腦圖像，幅嘢都係由一大柞（好多時數以百萬粒）像素組成嘅。掃描線演算法會每粒像素睇一次，並且按照個鏡頭嘅位置、啲 3D 模型嘅位置、以及光源嘅位置同角度等嘅資訊嚟計出嗰粒像素應該顯示啲乜嘢色水。如是者，經過幾百萬次計算，部電腦就可以計出幅圖應該係乜嘢樣嘅。
掃毒2天地對決

《掃毒2天地對決》（英文：The White Storm 2 - Drug Lords），係2019年上畫嘅港產片，由劉德華、古天樂、苗僑偉、林嘉欣、張國強、陳家樂、衛詩雅、恭碩良、歐陽靖主演，邱禮濤執導。套戲係《掃毒》嘅續作，但同上一輯故仔同角色都無關連。

軼事
套戲製作團隊搭建咗1:1嘅港鐵中環站場景去拍結尾戲份。
模特兒黃嘉雯都有客串，之後佢參加2019年度香港小姐競選攞到冠軍。
掃羅王

掃羅王（前1078年—前1012年），天主教譯撒烏耳王，係以色列聯合王國開國國王，前1047年到前1012年在位。
掃管笏

掃管笏（So Kwun Wat）係香港新界屯門區東南部一笪地方，大欖涌水塘西面，青山灣東面，靠岸係香港黃金海岸同黃金泳灘。
掃桿埔

掃桿埔（粵拼：sou3 gon2 bou3；英文：So Kon Po），係香港一地。喺香港島北部中段。內裏有政府大球場。
掃毒3：人在天涯

《掃毒3：人在天涯》（英文：The White Storm 3: Heaven or Hell），係2023年上畫嘅港產片，由古天樂、劉青雲、郭富城主演，邱禮濤執導。套戲係《掃毒》同《掃毒2天地對決》嘅續作，但同上兩輯故仔同角色都無關連。
掃清廢墟，重建家園

《掃清廢墟，重建家園》（德文：Auferstanden aus Ruinen）係東德嘅國歌。

歷史
約亨尼斯·卑莎亞（戴眼鏡嗰位）
漢斯·艾斯勒
《掃清廢墟，重建家園》嘅歌詞，係由後來成為東德文化部長嘅詩人約亨尼斯·卑莎亞（Johannes Becher）喺1949年寫嘅。當時德國輿論重係認為德國重新統一係值得繼續推動嘅，因此卑莎亞幾次喺歌詞裡邊提及「統一祖國」爾個概念。但係卑莎亞希望創作一首能夠表達熱誠、同情心以及對西德人民嘅呼籲嘅「和平頌歌」，因此當有人話佢首詞缺乏戰鬥氣息嘅時候，佢當徂爾啲評論無到之後兩位作曲家為爾首詞譜徂曲，其中漢斯·艾斯勒（Hanns Eisler）嘅曲譜後來被當局睇中徂。艾斯勒後來表示：佢喺譜曲嘅時候希望曲調「表現到真正嘅人文主義」，做到「唔帶任何攻擊性」嘅「人性化曲調」。
但係冷戰開始徂之後，「統一祖國」爾個概念同時代嘅形勢越來越唔相符。1973年，東西兩個德國同時加入徂聯合國，此後無耐兩個德國達成徂互相承認嘅協議。之後東德當局修改徂法律，規定正式場合祗奏國歌，唔再唱歌詞。1990年兩德統一之前，東德末代總理洛塔·德美茲耶夏（Lothar de Maizière）曾經建議將《掃清廢墟，重建家園》嘅歌詞加落《德意志之歌》裡邊，但係西德總理希末·高爾（Helmut Kohl）話唔得，於是兩德統一之後，東德跟徂西德用《德意志之歌》第三段歌詞做國歌。
1990年10月2號，東德柏林國際廣播電臺喺永久停播之前，最後一次播徂合唱版嘅《掃清廢墟，重建家園》。

Auferstanden aus Ruinen
und der Zukunft zugewandt,
laß uns Dir zum Guten dienen,
Deutschland, einig Vaterland.
Alte Not gilt es zu zwingen,
und wir zwingen sie vereint,
denn es muß uns doch gelingen,
daß die Sonne schön wie nie
über Deutschland scheint,
über Deutschland scheint.
掃清廢墟，重建家園；
面向未來展雄翅。
為徂你嘅崇高事業，
統一祖國德意志。
唔俾舊日災難重臨，
為此我等團結緊。
我等要俾大家見到
空前燦爛嘅陽光，
照耀德意志，
照耀德意志。

Glück und Friede sei beschieden
Deutschland, unserm Vaterland.
Alle Welt sehnt sich nach Frieden,
reicht den Völkern eure Hand.
Wenn wir brüderlich uns einen,
schlagen wir des Volkes Feind!
Laßt das Licht des Friedens scheinen,
daß nie eine Mutter mehr
ihren Sohn beweint,
ihren Sohn beweint.
幸福前程，和平生活，
降臨祖國德意志。
世界人民渴望和平，
伸出援手來支持。
好似兄弟，團結一心，
就可以戰勝敵人。
要令和平光輝永照，
媽媽唔再為個仔
悲痛哀悼，
悲痛哀悼。

Laßt uns pflügen, laßt uns bauen,
lernt und schafft wie nie zuvor,
und der eignen Kraft vertrauend,
steigt ein frei Geschlecht empor.
Deutsche Jugend, bestes Streben
unsres Volks in dir vereint,
wirst du Deutschlands neues Leben.
Und die Sonne schön wie nie
über Deutschland scheint,
über Deutschland scheint.
我等耕種，我等建築，
學習、創造、畀心機，
自由嘅一代茁壯成長，
相信自己有力量。
德國青年唔好辜負
人民嘅期望。
你等就是德國嘅新生代。
等空前燦爛的陽光，
照亮德意志，
照亮德意志。
掃描器

掃描器（粵拼：sou3 miu4 hei3；英文：Image scanner），又叫掃描儀（粵拼：sou3 miu4 ji4），係種電腦輸入設備，可以將紙上面嘅資料輸入到電腦入面。佢同影印機原理差唔多，分別就係掃描器會輸出電子檔案。
掃桿埔咖啡園墳場

掃桿埔咖啡園墳場（Mount Caroline Cemetery），通常簡稱咖啡園墳場，係香港一個華人公眾墳場，喺香港島加路連山南部嘅掃桿埔樂活道，1891年開設，1961年停止接受安葬申請。
墳場附近地方曾經種過咖啡，所以叫「咖啡園」，但咖啡唔適應香港氣候而枯死，令咖啡園好快就廢棄咗。
1918年跑馬地馬場大火，罹難者集中葬喺墳場入面嘅「戊午馬棚遇難中西士女公墓」，又豎立馬棚先難友紀念碑。
掃毒

《掃毒》（The White Storm）係一部於2013年上映嘅香港警匪動作片，由陳木勝執導，由劉青雲、古天樂同張家輝主演，喺中國大陸於2013年11月29號上映，喺香港於同年12月5號上映。

劇情
馬昊天、蘇建秋同張子偉係自細一齊大嘅好兄弟，三個人長大後都喺香港警務處毒品調查科駐守。其中阿秋喺販毒集團入面做卧底好耐，唔能夠過正常人生活令佢極為煩躁，大哥兼上司阿天同探員兄弟阿偉成日勸解話，捉到最後一個大毒梟佢就可以歸隊。警隊高層要阿秋繼續跟進以放長線釣大魚，阿秋深感不滿。最後三兄弟決定一齊走到泰國捉捕大毒梟八面佛，幫阿秋解脫。點知，八面佛僱用傭兵部隊打擊警察，危急時刻重要阿天喺阿秋同阿偉兩兄弟中選擇一個帶走，令阿天進退兩難。
搜尋地外文明計劃

搜尋地外文明計劃（SETI）係對所有揾地外文明嘅團體統稱，而唔只代表一個組織。佢哋利用射電望遠鏡所接收到來自遙遠恆星嘅無線電信號去分析，希望可以搵找到地外文明，如果有地外文明好似人類咁先進，應該會識得用好無線電嚟通訊同廣播。
搜尋地外文明計劃曾經成為電影超時空接觸（1997）嘅題材，不過電影對呢個計劃嘅描述就唔係咁準確。

開普勒-62
美國太空總署嘅開普勒任務首次發現兩粒喺宜居帶嘅地外行星，佢哋係喺開普勒-62嘅宜居帶嘅開普勒-62e同開普勒-62f，將會成為搜尋地外文明計劃嘅優先目標。
搜尋器

搜尋器、又叫搜尋引擎、搜索引擎，係電腦入面幫人搵資料嘅系統。搜尋器會預先自動收集好多資料，用家只要入個關鍵字，搜尋器就會顯示相關嘅結果。譬如維基百科右上角有個欄位，用家入個關鍵字，維基百科嘅搜尋器就會搵出同關鍵字有關嘅文列晒出嚟。

名
搜尋引擎、搜索引擎，都係繙自英文search engine。
搜神傳

《搜神傳》（Legend of the Demigods）係香港無綫電視喺2006年拍嘅動畫特技電視劇，套劇係2007年節目巡禮劇集同埋2007、2008無綫節目精選第二季劇集之一。監製李添勝。呢套劇冇用高清技術同16:9拍，所以只係喺數碼版嘅翡翠台同高清翡翠台用4:3畫面播出。故事內容主要取材自晉朝神話集《搜神記》加上其他中國神話傳說改編湊埋而成。
下面段文未譯好，歡迎你幫手。
搜下留情

《搜下留情》（英文：Suspects In Love），係香港無綫電視製作嘅時裝電視劇，由馬德鐘、陳慧珊、石修、陳敏之、羅仲謙、阮兆祥、陳國邦、黃智雯同劉玉翠領銜主演，監製潘嘉德。故仔講有位差人混入涼茶舖查案。
搜查令

搜查令，又可以嗌花令紙，係一種由司法單位批出嘅法律執行手令，畀執法部門喺刑事調查陣有得合法搜查目標地點、人士或交通工具等，並喺期間蒐集同收繳涉及刑事犯罪嘅證物。

意義
喺司法管轄區尊重法治同埋私隱權而限制警察權力陣，必須要有搜令或刑事調查時對差人進行等效程序。
手令必要性同埋能力各地有異。獨裁國家、帝制可能係唔需有關許可，或者軍人（軍政府）、差人同埋政治警察可以無視法規，就咁亂搜，甚至會抄家都無人阻到。

文件內容
一張有效手令一般要係包括：懷疑人全名、住址、搜查範圍、法庭頒令日期，同埋法庭蓋印等資料先符合搜查條件。

香港
《基本法》第29條，定性「香港居民住宅，其他房屋免受侵犯，禁止任意同埋非法搜查，侵入居民住宅同埋其他房屋」規定。因此出現以下情況：
須要差人持有裁判官發出之手令，並且宣誓方式向裁判官提出證據，證明佢有理由懷疑某建築物或地方內，藏有任何有調查價值之物。如果差人持有手令，必要時有權破門入內，亦可於進行搜查期間扣留任何可能持有或控制可疑物品之人士，避免該人阻礙搜查。
另外，據《警隊條例》（第232章）第50條，如差人有理由相信任何須予逮捕之人已經身處有關單位內；有人正干犯罪行，係有權無手令就進入任該單位進行搜查。
除上述情況，差人未事先得到業主或佔用人同意，係無權私自進入私人處所。如果合乎上述情況還拒絕合作，就會犯下抗拒或阻礙警方執行職務之罪行（即「阻差辦公」）。手令條文可能會講明容許差人帶走疑犯，同時沒收物品用作調查。如果被法律上定性為唔合乎程序之逮捕或取證，非法程序就都會告唔入，證據被豁除（exclude）。不過，有認為而家香港法例下，法庭好難豁除非法證據。

個案
2018年4月，就查看市民手機問題。高等法院指，非緊急情況查市民手機須手令；有律師指，事件符合毋須手令條件（如差人目擊疑犯正用手機犯罪，案情相關），但係手機解鎖方面係有爭議；資深警員話，市民唔不合作會加強差人合理懷疑，警有權帶人返差館。
内文：反逃犯條例修訂運動
馬鞍山新港城遭港警硬闖風波。
火炭無搜令下破門之爭議，黃宇逸大律師表示，警例確實授權警方可到現場同埋附近搜證，不過佢認為「現場附近」之定義同警方詮釋有出入。
港府用《緊急法》硬推《禁蒙面法》做成多區爆發衝突。其中一晚元朗有便衣警員被打，有14歲少年涉事而被帶走。2019年10月8號警方向9名司法機構裁判官申請搜查令，被裁判官用無急切性，拒絕簽署。
2019年11月5號，爆眼少女圖推翻搜查令而入稟司法覆核。代表爆眼少女之彭耀鴻資深大律師指警方無特定理由去索取相關醫療報告，質疑搜令會侵犯當事人私隱權，雖然該女或無權查看有關搜查令，但佢可以挑戰此搜令以防止有人侵犯佢私隱。
搜狗輸入法

搜狗輸入法（粵拼：sau2 gau2 syu1 jap6 faat3）係一款由搜狐公司（NASDAQ：SOHU）喺2006年6月推出嘅拼音輸入法。搜狗輸入法係目前中國最主流嘅輸入法品牌。喺2011年7月嘅一份調查顯示，喺超過300,000,000（三億）嘅輸入法用戶入面，有83.6%嘅用戶用緊搜狗輸入法。

功能
搜狗輸入法允許用戶自定義個人詞庫、皮膚及功能。搜狗輸入法嘅用戶可以自行添加搜狗嘅「細胞詞庫」嚟豐富特定範疇嘅詞彙。用戶可以自定義輸入法界面嘅皮膚。搜狗輸入法亦提供以滑鼠手寫同筆劃輸入嘅功能。近年，搜狗輸入法正逐步支援其它語文，用户可以選取自己需要嘅語言及排列其輸入法嘅先後。

支援平台
2006年6月5號，搜狗輸入法推出Windows平台嘅第一版本（初期嘅搜狗輸入法叫做「搜狗拼音輸入法」，僅支援中國北方話拼音）；2009年九月份，搜狗輸入法分別推出Android平台及Symbian平台嘅初版；2011年六月推出MacOS版；2014年四月推出Linux；再於2014年九月，開始支援iOS及iPadOS平台。

與Google Pinyin嘅知識產權糾紛
2007年四月，搜狗母公司搜狐起訴Google侵權。事源Google旗下產品 Google Pinyin（目前該產品已停止開發）嘅詞庫內，竟然可以搵到搜狗輸入法職員嘅姓名喺入面。同年四月八號，Google承認使用咗「非Google來源嘅數據」。其後冇耐Google Pinyin發佈嘅新一版本中，未有再被發現使用搜狗嘅數據。
搜尋音樂

搜尋音樂係香港商業電台第二台叱咤903嘅一個廣播節目，由森美、卓韻芝、Mini、Vani、細so、謝茜嘉、鄭家輝、陳強、王郁等輸流主持。節目播到2006年4月9號，時間係逢禮拜日上晝11點到下晝4點。
戴倫蘭杜夫

戴倫蘭杜夫（英文：Darren Randolph ，1987年5月12號—）係一個男足球員，佢嚟自愛爾蘭共和國，踢守門員，2005年出道。

葳蕤史
呢節要加長。
議會全國聯：2005–06
蘇格蘭足球超級聯賽：2012–13（亞軍）
蘇格蘭足總盃：2010–11（亞軍）
個人
PFA蘇格蘭年度最佳陣容：2011-12、2012-13
戴倫奧拜恩

戴倫奧拜恩（英文：Dylan O'Brien，1991年8月26號—）係美國嘅男電視、電影演員，喺1942年出道，出名嘅作品有《移動迷宮系列電影》。
戴克里先

戴克里先（Gaius Aurelius Valerius Diocletianus，244年12月22號—311年12月3號）係羅馬帝國第五十一任皇帝，284年到305年在位。佢最出名事跡係建立四帝共治制。
林海坤

林海坤，香港親中派政治人，曾經參與2023年香港區議會選舉。
松岡文雄

松岡文雄 ，係日本嘅一個男配音員。

配音作品一覽
呢個表唔完整，歡迎加料。
松岡康暢

松岡康暢（1986年5月2號—）係日本足球員，司職中場，效力過大阪飛腳，熊本羅亞素，及長崎成功丸。
松岡洋右

松岡洋右（日文：松岡 洋右／まつおか ようすけ Matsuoka Yōsuke，1880年3月4號—1946年6月27號），係日本昭和時代嘅外交官、極右翼政治人，佢亦係第2次近衛內閣嘅外務大臣。
松岡禎丞

松岡禎丞（粵拼：cung4 gong1 zing1 sing4，1986年9月17號—）係日本嘅一個男配音員。

配音作品一覽
呢個表唔完整，歡迎加料。
松岡瑠夢

松岡瑠夢（1998年7月22號—）係日本足球員，司職前鋒，效力過FC東京。
松岡環

松岡環（1947年—）係日本學者同埋日本「銘心會」創會會長，主張日本各界應該反省搞起侵華戰爭同南京大屠殺嘅戰爭罪行，畀普遍中國媒體叫做「日本嘅良心」。
松岡環喺日本大阪府生世，原本係大阪府松原市嘅一個歷史科小學老師。1988年開始，佢一直喺中國南京做嘢，睇到日本教科書淡化南京大屠殺嘅史實，於是決心畀下一代歷史真相，所以一直中國日本兩邊飛嚟飛去，訪問二百幾個日本老兵同埋三百個大屠殺生還嘅人，並將資料寫成書同做記錄片。即使佢期間畀日本右翼團體恐嚇，話佢係「反日老師」同埋「中國間諜」，但佢一直都無放棄過搵歷史真相。
佢認為喺第二次世界大戰嗰陣，日本曾經畀中國同埋好多亞洲國家嘅人帶嚟深重嘅災難，應該深刻咁反省同講對唔住，同埋賠錢畀受害者，並畀下一代真實咁知道歷史事實。為咗代表日本人講對唔住，佢喺每年8月15號，即係日本戰敗投降紀念日，帶住銘心會成員，去南京大屠殺紀念館悼念南京大屠殺遇難者。
松岡由貴

松岡由貴 ，係日本嘅一個女藝人同埋配音員。
旁

旁係側邊咁解。

唐字
旁字甲骨文寫成上凡下方，方係聲符，凡都係聲符。甲骨文商時係方國或者族邦名，亦係地名。

部首
《說文解字》歸佢入上部，《康熙字典》就歸佢入方部。

音
旁古音讀步光切，平，唐韻，並。陽部。
旁置成本

旁置成本（粵拼：pong4 zi3 sing4 bun2；可以理解做擺咗埋一邊嘅成本噉解），又叫既出之物，係經濟學同商業決策入面嘅一個術語，指已經發生咗或者應承咗人要支付、所以無得收返嘅成本支出。呢個概念通常係用喺項目嘅投資決策上嘅—原則上，決策者做決定嗰陣要忽略過去嘅旁置成本，因為呢啲旁置成本無論如何都係攞唔返嘅。
舉例說明，想像家陣要開發一隻視像遊戲，遊戲開發者實要使錢，請人返嚟做程式編寫同埋製作電腦圖像等嘅工作；順利嘅話，佢哋會開發出一隻好賣嘅遊戲，吸引到夠多人買，最後賺到利潤；而想像喺開發途中，佢哋同一位編程員簽好咗約，應承會支付若干咁多人工請佢返嚟寫程式，喺簽約嗰一刻份簽已經返唔到轉頭，佢哋將要畀嘅呢一筆錢就係旁置成本嘅一個例子。
旁置成本個英文名叫 sunk cost。呢隻字詞就噉字面解係沉咗嘅成本或者沉沒成本噉嘅意思。

基本概念
睇埋：機會成本、決策同投資
2001 年諾貝爾經濟學獎得主之一嘅美國經濟學家約瑟夫·斯蒂格里茨用過一個生活例子唻解釋旁置成本係乜嘢。佢話[未記出處或冇根據]：
「假如你花 7 文美元買咗一張戲飛，你懷疑齣電影值唔值 7 文。睇咗半個鐘頭之後，你嘅所見證實咗你最擔心嘅嘢：齣電影好唔掂。你應該離開戲院嗎？喺做呢個決定嘅時候，你應該唔理嗰 7 文，佢係旁置成本，無論你走唔走，錢都收唔返。」
斯蒂格利茨喺呢度唔單止生動噉講清楚乜嘢係旁置成本，而且仲指明人對待旁置成本應該持點樣嘅態度。
順帶一提，旁置成本喺概念上都係固定成本（固定成本：成本一種，指就算盤生意產出同賣出嘅貨品服務嘅量升，都唔會升跌嘅成本），但固定成本唔一定係旁置成本：旁置成本定義上就係定死咗無得變嘅，所以一件旁置成本實會係固定成本；而家想像買咗部機器返嚟幫手做生產，部機器係固定成本，因為就算賣得多咗貨，買入部機同（例如）維修部機要用嘅錢都係固定咗唔會變嘅，不過假如部機有得退貨而且仲會原銀奉還，噉買呢部機造成嘅成本就唔係旁置成本。

行為謬論
睇埋：損失規避、展望理論同啦更成本
原則上，做商業決策嗰時理應淨係在意啦更成本—即係自己而家嘅選擇可以影響得到嘅成本。旁置成本已經無咗，無論將來做啲乜都唔會挽回得到，所以理應唔納入商業決策嘅考慮範圍內。不過現實表明，啲人做決策嗰陣往往會受到旁置成本影響。
學者同決策者講旁置成本謬論，正正就係指企業同人做商業或者經濟決策嗰陣成日有嘅一種心態：啲人成日諗住
「一盤生意或者一個項目如果已經抌咗好多資源落去搞，就理應要繼續投放資源，就算無錢賺都要繼續，否則就好似蝕咗噉。」
持有呢種心態嘅企業或者個人，往往會持續噉抌錢落去蝕緊嘅生意嗰度，最後損失慘重，當初及早收手反而會有利好多；例如想像一個爛賭嘅人去賭場，佢轆咗幾次老虎機之後輸咗 2,000 文港紙咁多，佢有旁置成本謬論，覺得自己「都使咗咁多錢，點都要繼續賭落去」，然後就繼續賭並且損失更多嘅錢，而唔係及時做出「收手」呢個理性啲嘅決定。廿一世紀初嘅商學界一般認為，旁置成本謬論噉嘅心態係唔理性嘅，屬於謬論嘅一種。
唔少經濟學方面嘅研究者都有興趣研究「旁置成本謬論點解會發生」呢條問題。有一種睇法係主張旁置成本謬論源於損失規避：損失規避係人類嘅一種經濟行為傾向，指人類硬係覺得損失好似影響大啲噉，損失 10 文慘嘅程度大過得到 10 文嘅開心程度；損失規避令人有種傾向，想出盡全力避免損失，如果一個人遇到一盤生意抌極錢都無得賺，就會覺得係蝕咗錢，所以就想靠住「抌多啲錢」嚟扭轉形勢，不過最後都係無用。
Info：教育嘅旁置成本
有行為經濟學家喺 2010 年發表咗篇文，講佢哋做嘅一場實驗。場實驗係噉嘅：研究者搵咗 400 幾位讀緊本科嘅學生返嚟，叫佢哋喺虛擬環境下做決策；場決策如下—受試者得到一個工作柯化，個柯化要求佢哋上一個短嘅課程，個課程（A）大約要 100 文美金學費，無得退錢，合格率係 75% 咁高；而喺呢個時候，研究者暗中將受試者分咗做三組，當中
第一組受試者可以用 50 文美金嘅價上堂；
第二組受試者可以用 100 文美金嘅價上堂；
第三組受試者就要用 150 文美金嘅價上堂；
啲受試者唔知自己同其他受試者係邊組。畀咗學費之後，研究者就講畀佢哋知，話佢哋嘅朋友咁啱搵到一個免費嘅課程（B），而且嗰個課程合格率仲有成 85% 咁高；原則上，最理性嘅選擇係完全放棄課程 A 走去上課程 B，因為無論上邊個課程都係已經蝕咗課程 A 啲學費，但上課程 B 合格率高啲所以著數啲；但實驗結果表明，有唔少受試者選擇繼續上合格率得 75% 嘅課程 A，而且畀咗貴學費（150 文美金）嘅受試者更加大可能會噉做。

一般認為，呢場實驗係展示咗旁置成本謬論：受試者已經投放咗資源去上課程 A —尤其係畀咗貴學費嗰班人，所以佢哋有股行為傾向，想去上課程 A，就算搵到一個合格率更高（客觀回報高啲）又免費嘅課程，佢哋依然照樣繼續上。

睇吓
行為經濟學
得寸進尺法
承諾升級
收集收藏
賭場遊戲
「
文言：雞肋雞肋，食之無味，棄之可惜。粵化：雞肋雞肋，食落又唔滋味，但放棄又可惜。
」
旁觀者

《旁觀者》係香港無綫電視拍攝製作嘅時裝懸疑電視劇，由周柏豪同王敏奕領銜主演，由吳若希、羅天宇、馬貫東、連詩雅、胡蓓蔚、謝東閔、周志康同鄧伊婷聯合演出，監製葉鎮輝。套劇圍繞住一位拒絕做「旁觀者」去對付逍遙法外嘅加害者嘅連環殺手，愛上一個女警嘅故仔。
呢套劇喺2023年9月海外TVB Anywhere同中國大陸嘅優酷上架，響2024年1月1號喺香港myTV SUPER上架，同時喺翡翠台首播。
施麗珊

施麗珊係香港社會工作者、政治人物。現任香港社區組織協會幹事。佢11歲嗰時從福建移民香港，後來喺伊斯蘭脫維善紀念中學同香港浸會大學社會工作系讀書。
旁系群

旁系群（sister group）係指喺進化樹上同某個單系群最接近嘅分類群。
松田和也

松田和也（1973年8月23號—）係日本足球員，司職中場，效力過大阪飛腳，新潟天鵝，及佐川急便大阪。
松田天馬

松田天馬（1995年6月11號—）係日本足球員，司職中場，效力湘南比馬。
松田康佑

松田康佑（1986年9月26號—）係日本足球員，司職後衞，效力YSCC橫濱。
松田力

松田力（1991年7月24號—）係日本足球員，司職前鋒，效力福岡黃蜂。
松田勉

松田勉（1983年10月5號—）係日本足球員，司職後衞，效力過甲府風林，FC岐阜，及FC刈谷。
松田岳夫

松田岳夫（粵拼：cung4 tin4 ngok6 fu1，1961年10月13號—）係退役日本足球員，教練，執教過東京綠茵，鳥取飛翔，及FC琉球。
松田悠佑

松田悠佑（1991年4月23號—）係日本足球員，司職中場，效力過FC琉球。
松田正俊

松田正俊（1980年9月4號—）係日本足球員，司職前鋒，效力過FC東京、橫濱FC、甲府風林、山形山神、京都不死鳥、秋田藍閃電，以及栃木SC。
桐柏

桐柏係中國河南南陽一個縣，總面積1941平方公里，人口42萬。
桐梓

桐梓係中國貴州遵義下轄嘅一個縣，有3002平方公里咁大。
桐油灰

桐油灰，係好黐嘅材料，用來密封防水；傢私、木料、缸瓦，可以用得上（而家多數用玻璃膠代替）。大如造木船同起屋，都會用到。桐油灰係熟桐油同埋石灰混合而成。
桐葉樹

桐葉樹（粵拼：tung4 jip6 syu6；學名：Nageia fleuryi），又嗌長葉竹柏（coeng4 jip6 zuk1 paak3）或細葉竹柏（sai3 jip6 zuk1 paak3），係羅漢松科竹柏屬嘅常綠喬木，喺中國華東、華南地區，及東南亞、南亞嘅亞熱帶石灰岩山地雨林入面可以搵到。
桐葉樹亦係漸危物種之一。

用途
植株可以做庭院植物同綠籬植物，亦可以做行道樹。
桐玉豆屬

桐玉豆屬（粵拼：tung4 juk6 dau2 suk6，學名：Bionia ），係豆目豆科蝶形花亞科嘅其中一個屬。
桐本拓哉

桐本拓哉 ，係日本嘅一個男配音員。

配音作品一覽
呢個表唔完整，歡迎加料。
桐畑和繁

桐畑和繁（1987年6月30號—）係日本足球員，司職守門員，效力柏太陽神。
殺戮戰場

《殺戮戰場》（Platoon）係1986年嘅美國反戰電影，由奧利華史東編劇同執導，奧利華史東係根據自己參加過越戰嘅經驗嚟寫劇本。主演係湯貝寧加、威廉達福、查理辛。
殺手列車

《殺手列車》（英文：Bullet Train）係2022年上畫嘅美國電影，由畢彼特、祖兒京、阿倫泰勒約翰遜、拜仁泰利亨利、安德魯浩二、真田廣之、米高沙朗主演，大衛雷奇執導。
殺手廢J

《殺手廢J》（英文：Killing Procedures）係香港MakerVille製作嘅電視劇，由陳湛文、袁澧林同陳海寧主演。劇情環繞一位好怕死嘅自由身職業殺手。套劇本嚟預週末播，拍咗8集，每個禮拜播1集；但最終安排喺2023年2月6號到2月15號逢禮拜一到五21:30-22:30（大結局21:30-23:00）喺香港電視娛樂ViuTV首播。
製作特輯《殺手廢J：勇者無制限》喺2月4號禮拜六晚23:00-00:00播，係歷嚟ViuTV劇集入面製作特輯長度比例最高嘅劇，用咗1個鐘嘅製作特輯去介紹8.5個鐘嘅劇。

軼事
呢套劇故仔發生嘅地點係虛構地方，咁啱同上一套劇《大誠實家》嘅安排相似。
呢套劇反映出唔少大型企業嘅官僚文化，更有觀眾猜測係導演將自己喺ViuTV內部嘅自身經歷呈現出嚟。
呢套劇入面有大量同「無制限OT編集団」相關嘅彩蛋。而一啲同佢哋團隊合作過嘅藝人，就算冇直接演出，亦都喺劇入面場景嘅海報出現，譬如沈殷怡、陳欣妍、陳漢娜、徐㴓喬同ERROR，亦有翻用團隊作品《美女郊遊遊》入面最經典一幕嘅片段 — 沈殷怡同陳欣妍上身著比堅尼行山。
大結局一集，J（陳湛文飾）向公司經理（火火飾）控訴唔公平嘅情節入面，被發現香港版同臺灣版嘅對白有差異，臺灣版嘅對白係「我試過啦！兜口兜面同你爭取又試過，同成班大大爭取又試過，結果呢？你有理我咩？冇呀！我喺呢間公司試咗好耐啦！」，而香港版就少咗中間兩句「兜口兜面同你爭取又試過，同成班大大爭取又試過」。《明報》曾經向ViuTV公關、監製賀志良、編劇麥可暉同導演劉諾衡查詢呢件事，只係得劉諾衡回覆一句：「冇乜嘢再補充。」
柏樂莎

柏樂莎（Rosa Parks，1913年2月4號—2005年10月24號）係美國黑人民權行動嘅代表人物。1955年，佢喺蒙哥馬利嘅巴士度唔肯讓個位畀給白人搭客而畀差人拉，觸發起大規模罷搭巴士嘅抗爭運動。
柏樹街

柏樹街（英文：Cedar Street），係香港九龍旺角嘅一條馬路，由汝州街開始，去到荔枝角道。街名係嚟自柏樹。
柏歷堅奴

柏歷堅奴（粵拼：paak3 lik6 gin1 nou4，西班牙文：Mauricio Andrés Pellegrino Luna ，1971年10月5號—）係阿根廷足球領隊、前足球員。球員時期踢後衞，效力過利物浦足球會、巴塞隆拿足球會、華倫西亞足球會、阿根廷20歲以下國家足球代表隊同阿根廷足球代表隊。

葳蕤史
呢節要加長。
柏氏中喙鯨

柏氏中喙鯨（學名：Mesoplodon densirostris）係喙鯨科中喙鯨屬嘅其中一個種。
柏沙歷

柏沙歷（粵拼：paak3 saa1 lik6，英文：Mario Pašalić，1995年2月9號—）係克羅地亞足球運動員，司職中場，而家效力緊意甲球會阿特蘭大足球會。

葳蕤史
呢個表唔完整，歡迎加料。
柏楊

柏楊（1920年3月7號—2008年4月29號），原名郭定生，後來佢老豆為咗方便轉校而改名做郭立邦，之後自己又改名做郭衣洞，係台灣作家，有台灣魯迅之稱 。「柏楊」係佢筆名，靈感嚟自中橫公路隧道附近台灣原住民部落嘅原名諧音「古柏楊」。佢重有另一個筆名鄧克保。
柏楊喺河南省開封出世，寫嘅書當中以歷史書最出名，不過佢就話自己唔係史學家，而係個作家同思想家。
佢曾經因為翻譯美國《大力水手》漫畫，將「Fellows」譯做「全國軍民同胞們…」，俾嗰陣嘅國民黨政府話佢串蔣中正父子，以「共產黨間諜」同「打擊國家領導中心」罪名拉咗去坐監 。
出返嚟之後佢出版《柏楊版資治通鑑》（1993年）、《醜陋的中國人》（1985年）兩本代表作。
柏楊亦好關注自由同人權議題，創立國際特赦組織台灣分會，重做埋會長。
柏楊喺2008年2月24號因為肺炎併呼吸衰竭入醫院，喺2008年4月29號凌晨1點12分喺台灣新店耕莘醫院病死，終年89歲。
柏氏

柏係唐人姓氏，喺《百家姓》裏頭排第37位。
呢篇柏氏係同姓氏有關嘅楔位文章，重未寫完嘅。麻煩你幫手充實佢。
柏柏語族

柏柏語族係亞非語系下嘅一個語族，主要喺北非流行。
柏油

柏油（paak3 jau2，英文：Asphalt），即係蠟青，係石油精煉過程中嘅產物。
控制流程圖

控制流程圖（英文：control-flow graph，CFG）係電腦科學上用嚟表達控制流程嘅圖表。一幅控制流程圖會用一個個節點（node），每個節點代表一段直線執行嘅碼，而節點之間會有箭咀嘅線代表嗰個位有可能會跳去箭咀指住嘅位。控制流程圖喺電腦科學上成日俾人喺做編程上嘅研究嗰陣攞嚟清楚噉表達一個電腦程式。
控股公司

控股公司，公司一種，專門用來控制其下公司。本身無乜業務，只係一眾公司嘅股東，通常係大股東。故此，亦叫母公司，其下嗰啲就叫子公司。
推廣普通話

（簡化字：推广普通话，拼音：tuīguǎng Pǔtōnghuà）係中華人民共和國政府喺中國大陸用各種手段推廣標準官話（官方稱呼叫做「普通話」）嘅措施同行為。中國嘅憲法將普通話定咗主要官方語言，而其他各種漢語族語言，雖然喺國際上大部分學者同語言學機構認咗係同普通話唔一樣嘅語言，但中國當局就將佢哋當成「漢語方言」。
而家中國各地嘅廣播同電視台喺大部分時間必須用普通話嚟講，淨係得廣東有用「粵語」嘅特權，係因為必須向香港做政治宣傳嘅原因。電視劇、電影都唔畀用「方言」嚟講，唔係嘅話冇得通過審查。最近有部分學校出現講半句「方言」俾老師鬧一鑊。
中國當局推廣普通話嘅目的係畀全中國人聽得明人哋講乜。但呢個運動從1998年9月第三個星期開始，一直搞到而家，中國南方有好多人都唔識自己嘅「方言」。另一方面，喺貧困地區冇辦法推廣，搞到全國重有差唔多半數以上嘅人唔識聽普通話。就因為噉搞到中央當局出現大力推廣普通話嘅現象，但南方好多城市嘅人都強烈反對推廣普通話。
由於推廣普通話嘅實際操作，往往變成消滅「方言」、消滅其他漢語族語言，因此「推普」同「滅方」往往相提並論，「推普滅方」成爲常用嘅四字詞。當中反映嘅係有啲人嘅「官話霸權主義」，覺得「中文」或者「漢語」可以由「官話（包括普通話）」嚟代表，矮化咗其他漢語族語言。

推普宣傳周
經過國務院批准，從1998年開始，每年9月份第3個禮拜係「全國推廣普通話宣傳週」。中央好識玩嘢，又搞「全國推廣普通話先進城市」，重畀全國人一齊提出宣傳口號，講得好有獎。例如中國嘅學校成日見到「講普通話，寫規範字」（簡化字：讲普通话　写规范字）、「講普通話，做文明人」（簡化字：讲普通话　做文明人），甚至有幼稚園同小學入面經常見到「講普通話從細路仔開始」（簡化字：讲普通话从娃娃抓起）、「唔講方言，唔講粗口，做個合格市民仔。」（簡化字：不讲方言，不讲脏话，做一个合格的小市民）嘅諸如類似標語。
部分人認為「講普通話，做文明人」嘅標語對講「方言」嘅人有一定嘅侮辱性，甚至出現「唔文明」或「野蠻」噉解。政府重將講普通話夾硬同「愛國主義」聯繫埋一齊，話講「方言」係魔鬼，搞到講方言啲人好𤷪𤺧。

法規
中共政府係跟據中華人民共和國憲法同埋《國家通用語言文字法》嚟推廣普通話。其中響中華人民共和國憲法第十九條係咁寫：「國家要推廣全國都通用嘅普通話。」（簡化字：国家推广全国通用的普通话）
另外響《國家通用語言文字法》入面，亦有清楚指出同國語相關嘅法例同規條，包括：
第二條：「我地國家通用嘅文字係普通話同埋規範漢字。」
第三條：「國家要推廣普通話，兼推廣埋規範漢字。」
第四條：「公民有學同埋用全國通用文字嘅權利。國家要為民人學習同埋用國家通用話提供適當嘅條件。而地方政府同埋有關部門亦都應該推行措施，去推廣普通話同埋規範漢字。」
第十條：「學校同埋教育機構要用普通話同埋規範漢字作為基本嘅教學用語。」
第十二條：「廣播電台、電視台要用普通話作為平時播音嘅語言。」
第十三條：「服務行業要以普通話作為平時會講嘅語言。」
第十九條：「當果個工作崗位要以普通話作為作為平時會講嘅語言，咁做呢份工嘅人就應該要識得講普通話。播音員、主持人、話劇演員、先生同埋國家機關工作人員（相當於公務員）嘅普通話水平，應該要達到政府規定嘅標準；如果唔達標，就要培訓。」
第二十條： 「對外國人嘅漢文教學入面，應該要教埋普通話同埋規範漢字。」

國際人權
喺聯合國《公民同政治權利國際公約》入面規定咗：「少數人都有用自己語言嘅權利。」，但到咗今日，中國當局重未批准呢個公約。

中共支持將大陸犯法嘢搬入特區
喺2021年，無數大陸教育培訓機構被立法封殺。然而，中共官方傳媒，包括《環球時報》，會表揚若干大陸公司，指渠哋去香港做啲喺大陸係犯罪嘅普通話教育生意係好事。

中共批評民國提高其他語言地位
中華民國喺民主進步黨執政期間，將國語以外嘅多種漢族同山地語言（中文：台灣原住民語言列表）升格，後嚟重列為「國家語言」，中共黨媒《人民日報》對此抨擊。
控球後衛

控球後衛係籃球嘅一個位置，主要嘅職責係將個球傳畀擺位擺得最好嘅隊友，令到嗰個隊友可以入球得分。
推古天皇

推古天皇（554年1月1號—628年4月15號），係日本第33代天皇，亦係頭一位女天皇，592年到628年在位。佢本嚟係崇峻天皇嘅皇后。
推土車

推土車，又叫推土機，係工程用到嘅車，前面有塊金屬造嘅推土刀，放底佢向前推就可以推郁泥沙石頭，亦可用嚟拆屋。
控制系統

控制系統（英文：control system）係指「用控制迴圈控制第啲系統」嘅系統。
控制變數

控制變數（粵拼：hung3 zai3 bin3 sou3；英文：control variable）係統計學上嘅一個概念。如果話一個變數係一個控制變數，意思即係話研究者想睇個應變數獨立於呢個控制變數嘅效果。
控場手

控場手（英文：crowd control）喺電子遊戲當中係指以 AoE 傷害為主嘅角色或者異能。
AoE 意思係話呢啲攻擊唔係「生成子彈，子彈打中目標造成傷害」噉，而係會攻擊一個範圍，範圍內敵人冚唪唥都受傷；响機制上，控場手抗坦克會強（因為坦克好多時速度低，而且有成班人企喺佢身後），但對曉飛嘅敵人會好弱。美學上，呢啲角色通常都係設計成運用緊手榴彈等嘅爆炸品。
栗山直樹

栗山直樹（1990年12月8號—）係日本足球員，司職後衞，效力山形山神。
栗島朱里

栗島朱里（1994年9月14號—）係日本足球員，踢中場，曾經喺2019年間為日本女子足球代表隊出場1次。
栗原美紀子

栗原美紀子 ，係日本嘅一個女藝人同埋配音員。
栗戰書

栗戰書（粵拼：leot6 zin3 syu1；簡化字：栗战书；1950年8月30號—）係中國大陸嘅政治人兼中國共產黨員，河北石家莊平山縣人。做過共青團河北省委書記、中共西安市委書記、西安市人大常委會主任、西安市委書記、黑龍江省委副書記、副省長、省長、貴州省委書記、中共十八屆中央委員、中央政治局委員、中央書記處書記、中共中央辦公廳主任、中直機關工委書記、中央保密委員會主任、國安委辦公室主任。
而家係第十九屆中國共產黨中央政治局常務委員會委員（排第三）。佢響無極做縣委書記個時，同中共總書記習近平關係密切，被外界睇成習書記嘅親信。
2018年3月17號，當選全國人民代表大會常務委員會委員長。
栗子蛋糕

栗子蛋糕係用栗子做主要材料嘅蛋糕，可以將栗子整成蓉撈落個蛋糕一齊焗，亦可以係焗完蛋糕後放栗子。
栗山裕貴

栗山裕貴（1988年9月15號—）係日本足球員，司職前鋒，效力過鳥棲砂岩，松本山雅，三菱重工長崎，及鹿兒島聯。
水沼貴史

水沼貴史（1960年5月28號—）係日本足球員，司職中場，曾經喺1984～1989年間爲日本足球代表隊出場32次，入咗7球。
水氏

水係唐人姓氏，喺《百家姓》裏頭排第38位。
呢篇水氏係同姓氏有關嘅楔位文章，重未寫完嘅。麻煩你幫手充實佢。
水永翔馬

水永翔馬（1985年5月22號—）係日本足球員，司職前鋒，效力北九州向日葵。
水汽

水汽，又寫做水「氣」，係水嘅氣態，由水嘅蒸發引起。如果由水沸騰而產生嘅水汽，就會叫做蒸汽。
喺大自然入面，睇得到嘅水汽好多時都用雲或者霧嘅形式去顯現。
水沼宏太

水沼宏太（1990年2月22號—）係日本足球員，司職中場，效力大阪櫻花。
水泉澳

水泉澳（Sugar Loaf Peak 或者 Shui Chuen O）係香港嘅山，海拔高372米，喺沙田區，山腰起咗公共屋邨水泉澳邨。
水氣掣

水氣掣（residual-current device，簡稱RCD），係駁喺電路上嘅自動保護裝置，當漏電就會跳掣，以避免觸電。水氣掣亦叫漏電斷路器或者電流式漏電斷路器。
水總（residual-current circuit breaker with overcurrent protection，簡稱RCBO）即係水氣掣加埋電流太大或者短路嘅保護。
水氣掣嘅嘅原理係用電磁鐵量度火線同中線嘅電流。正常情況下，火線同中線嘅電流大細相同，方向相反，所以產生嘅磁場會抵消。當發生漏電，電流冇經中線返返水氣掣，就會有淨磁場，吸引金屬機械零件，令電路斷開。
水氣掣嘅水氣係電路嘅意思，同水汽嘅別寫水氣完全無關係。氣指電流，電流亦稱電氣。
水池巷

水池巷（英文：Tank Lane）係香港上環一條街，由皇后大道中開始，去到普慶坊，同樓梯街平行，皆因係石級路，車駛唔到入嚟。
水池巷舊時用水池，畀當地有錢人攞水用，後尾有自來水供應，水池就無咗，得返街名叫水池巷。
水池巷係住宅區，亦鄰近中華基督教會公理堂、卜公花園等等設施。
新造鎮

新造鎮（注意「造」字嘅地名變音，粵拼：san1 cou3 zan3）係中國廣東省廣州市番禺區轄下嘅一個鎮。
新運路休憩處

新運路休憩處（San Wan Road Sitting-out Area）係香港一公園同遊樂場，喺粉嶺新運路，粉嶺女童院同粉嶺游泳池側，近粉嶺圍，行政上歸北區，歸康樂及文化事務署管。設施有健體園地、休憩處同埋長者健身園地。公園全日開放。
新邵

新邵係中國湖南邵陽一個縣，總面積1763平方公里，人口74萬。
新進步聯盟

新進步聯盟（New Progressive Alliance）係香港曾經籌備開嘅鄉事派政黨，本嚟預計2016年4月25號創黨，召集人係上水鄉事委員會主席侯志強，副召集人係十八鄉鄉事委員會主席梁福元。
新進步聯盟原定2016年4月25號搞成立典禮，不過因為未收到公司註冊處批文，最後決定唔搞住。
同年侯志強以獨立身份參選立法會選舉新界東選區，最後落選。
新運路花園

新運路花園（英文：San Wan Road Garden）係香港新界北區一個公共花園，喺上水新運路同智昌路路口，上水中心後面，由康樂及文化事務署管。花園係西式風格，有長凳同長者健體器材等等設備。
編輯
北區休憩場地